Resum5_Pau

Resum del 5é dia. 23-7-2010. Pau Reig.
Hui, últim dia del curs, el grup 3 ha presentat el seu joc. M'ha semblat molt divertit i ben organitzat. Un del grup feia de cec amb una paraula en el front que ell podia veure. Els altres dos components del grup haviem de donar pistes en 10 segons sense anomenar una sèrie de paraules prohibides i el cec havia d'endevinar la paraula.

Hem seguit amb una bona notícia: tots passem a la fase 2, el treball en xarxa d'agost. Sense acabar de definir quin serà el treball a realitzar, Pau ens ha donat les pautes bàsiques: treballarem en les 3 plataformes NING, DELICIOUS i WIKI i ens comunicarem via correu electrònic o amb skype. El treball serà individual i queda per decidir si treballarem de forma pública o privada.

Després d'açò hem tractat una sèrie d'enllaços de la wiki, com les interesants entrevistes a Manuel Castells i Chris Pinchen. Dues persones molt interesants de forma diferent, segons ens ha dit Pau. Després s'ha fet un repàs a les diferents aplicacions o xarxes presents a l'índex de la wiki:

. Flock: navegador. . Clipperz: per guardar contrasenyes. . Picnik: tractament d'imatges senzill. . Prezi: alternativa al Power Point molt més visual. . Issuu: procesador de text. . Doodle: per a fer enquestes en xarxa. . Flickr: Contenidor de fotos. . Spotify: Reproductor de música "streaming" (no te les pots baixar). Entre d'altres.

A continuació, Pau ens ha explicat un exercici bàsic per a explicar a gent amb poc coneixement d'ordinador o Internet, què és això de la xarxa. Com creix una xarxa i es relaciona gent. també ens ha parlat un poc més sobre el citilab, què es fa, com funcionen, quina és la filosofia i els objectius. L'ha definit com: un lloc d'investigació i recerca tecnològica. No és un centre cívic amb borsa de treball.

Per concloure, hem continuat amb els nostres deures, resums, lectures de material i visionat de vídeos.